open-index/open-wikipedia-markdown huggingface dataset:
ג'רג'וע

**גָ'רג'וּע** (בערבית: **جرجوع**) הוא כפר לבנוני בנפת א-נבטיה, מחוז א-נבטיה.

## מיקום וגאוגרפיה
הכפר פרוס על רכס מְלִיטה (Mleeta), בגובה ממוצע 800 מטרים מעל פני הים, כ-12 קילומטרים צפונית לעיר א-נבטיה. כ-3 קילומטרים מדרום לכפר נמצא הכפר ערבסאלים וכ-3 קילומטרים צפונה נמצא הכפר עין בוסוואר.

בלילות בהירים ניתן לראות אות אורות היישובים בקו החוף, בדרום לבנון ועד חיפה.

סביב הכפר ישנם שרידי יערות אלונים. בעמק שממזרח לכפר נמצא מעיין - "עיין א-טאסה" (نبع الطاسة جرجوع) שממנו מתחיל נהר זהראני.

## אטימולוגיה
יש חוקרים המייחסים את מקור שם הכפר למילה עברית שמשמעותה "מגולח, חסר שיער או קירח". אחרים מתחברים לזה לשילוב של שתי מילים קדומות שמשמעותן "שתייה ומחסור". ד"ר אניס פריחה הסביר את הקשר העברי לקרבת הכפר לסוג'וד, שם נמצאו כתובות עבריות.

## היסטוריה
אין עדויות כתובות על ההיסטוריה של היישוב.

בכפר ובסביבתו ישנן מספר מערות, שחלקן נחצבו או הורחבו בחציבה בסלע. בפאתי היישוב ישנם שרידי מבנה הנראה כמנזר וכן ממצאים ארכאולוגיים, כמו: סרקופגים שרידי טחנות קמח עתיקות שפעלו באמצעות מים. מדרום-מזרח לכפר מתנשא צוק טבעי גבוה, המשקיף על נהר א-זהראני הנקרא "א-נקיב" ("النقيَب") ולידו עובר קטע מתעלת מים חפורה "תעלת א-זוביידה" ("قناة زبيدة"), שנחצבה ונבנתה בתקופה הרומית, כדי להעביר מים מ"עיין א-טאסה", עד לצידון.

## דמוגרפיה
רוב תושבי הכפר הם שיעים, אך גרים גם נוצרים. בשנת 2014 היו רשומים בכפר 2,501 תושבים, בעלי זכות בחירה לפרלמנט הלבנוני, מהם 75.3%% שיעים ו-24.7% נוצרים.

בין סוף המאה התשע עשרה לאמצע המאה העשרים, הגרו רבים מתושבי הכפר לערים שונות בלבנון.

## אתרים
צפונית מזרחית לכפר הוקמו אנדרטה ומוזיאון "האטרקציה התיירותית האגדית של מליטה" (معلم مليتا السياحي الأسطوري) הבנויים מעל ומתחת לקרקע ומציינים את "ההתנגדות האסלאמית בלבנון נגד האויב הישראלי מתחילת כיבוש בירת לבנון, ביירות, ב-1982... עד שנת 2000.

## אישים
**[[עלי א-שאמי]]** (נולד בג'רג'וע ב-1945) פרופסור אמריטוס מהאוניברסיטה הלבנונית, שיעי וחבר בתנועת אמל. כיהן בתפקיד שר החוץ והמהגרים של לבנון בין השנים 2009–2011, בממשלתו של סעד חרירי.

## הערות שוליים

קטגוריה:לבנון: יישובים
גביע ה-FA המלטזי

**גביע ה-FA המלטזי** (באנגלית: **FA Trophy**; מטעמים מסחריים: **Meridianbet FA Trophy**) הוא מפעל כדורגל מלטזי בשיטת גביע ובפורמט נוקאאוט, שנוסד בשנת 1934 ומנוהל על ידי התאחדות הכדורגל המלטזית. באופן מסורתי מתרחש משחק הגמר באצטדיון הלאומי טא' אלי שנמצא במרכזו של האי מלטה שבמלטה.

מחזיקת הגביע, משחקת נגד אלופת ליגת העל המלטזית בגמר הסופר קאפ המלטזי.

## פורמט והגביע
בסיבוב הראשון משתתפות עשר קבוצות מהליגה הבכירה והקבוצות שהגיעו ממקום 4 עד 10 בליגה של העונה הקודמת, כאשר מחזיקת הגביע ו-3 הקבוצות המובילות מדורגות בהגרלה. שמונה הקבוצות שעולות בהגרלה משחקות בסיבוב השני, ולאחר מכן נותרות ארבע קבוצות. שלוש הקבוצות המובילות בליגה בשנה הקודמת ומחזיקת הגביע נכנסות היישר לשלב רבע הגמר, יחד עם ארבע הקבוצות האחרות שהעפילו.

החל מעונת 2009/2010, נכנסו לתחרות גם האלופים של הליגה השנייה במלטה (הליגה הראשונה של גוזו).

בינואר 2011, התאחדות הכדורגל של מלטה החליטה לבנות מחדש את מתכונת הגביע החל מעונת 2011/2012. בעקבות הצלחתו של גביע היובל של ליגת ה-MFA, בו השתתפו 21 הקבוצות דאז של ארבע רמות הכדורגל הקיימות במלטה. ה-MFA החליטו לכלול את כל המועדונים של הליגות המלטזיות, יחד עם המועדונים מהליגה הראשונה של גוזו וה-MFA, והליגה השנייה של גוזו. המועדונים של גוזו ואלה מהליגה השלישית של מלטה ישתתפו בסיבוב הראשון, שאליהם הצטרפו מועדוני הליגה המלטזית השנייה והליגה הראשונה במלטה בסיבוב השני, ואליהם הצטרפו מועדוני הפרמייר-ליג המלטזית בסיבוב שלישי, שבו נמצאות שש הקבוצות מהעונה הקודמת ומחזיקת הגביע. התחרות נשארה על בסיס נוק-אאוט.

במאי 2016, גביע הכסף הישן הוחלף בחדש, שמומן חלקית על ידי התאחדות הכדורגל האנגלית. הגביע החדש הוצג ממש לפני המשחק בין אנגליה למלטה לקראת מוקדמות מונדיאל 2018. הגביע החדש הוא בגובה 65 ס"מ, ומשקלו 7 ק"ג, מתוכם 6 ק"ג זה כסף טהור. הגביע מופק בשיטות המסורתיות של צורפות, בעבודת יד. הגביע החדש מעוצב על פי המאפיינים העיקריים של הגביע הקודם, כאשר השחקן המחזיק את הכדור למעלה הוא החלק העליון על הדום הכסוף, המכיל את הנוסח המדויק המסמל את הקשר בין ה-FA האנגלית וה-FA של מלטה, כאשר הגלובוס והבסיס יישארו זהים, כאשר דמותו של שחקן הכדורגל שנמצא על הגביע הנוכחי ישמור גם הוא על מקומו. הגביע החדש עוצב בצורת גביע קאסאר הישן, שהיה עוד תחרות היסטורית של ה-MFA בה נהגו שתי קבוצות השירות הבריטיות הטובות לשחק מול שתי הקבוצות הטובות ביותר של מלטה.

מאז הארגון מחדש החדש של התחרות בעונת 2011/2012, נוצר דמיון גדול לגביע ה-FA ניכר, שכן הרבה סנסציות ענק כבר בעונה הראשונה התרחשו. הסיפור הבולט ביותר עד כה היה זה של S.K. ויקטוריה וונדרס שהגיעו עד לחצי הגמר של מהדורת 2016/2017, שכן הם הפכו למועדון הראשון מגוזו שהגיעו לגמר.

עונות 2019/2020 ו-2020/2021 של הגביע נינטשו על ידי ה-MFA עקב התפשטות מגפת הקורונה.

## זכיות
### היסטוריית משחקי הגמר
* קבוצות אשר זכו בליגת העל המלטזית והשלימו דאבל באותה העונה מסומנות בכתב **מודגש**.

### זכיות לפי קבוצה

## קישורים חיצוניים
* 
* הגביע ה-FA המלטזי, באתר RSSSF – The Rec.Sport.Soccer Statistics Foundation

קטגוריה:מלטה: כדורגל
מלטה
קטגוריה:תחרויות כדורגל במלטה
ג'וואד ג'הנגירזאדה

**ג'וואד ג'הנגירזאדה** (בפרסית: ‌**جواد جهانگیرزاده**; נולד ב-1 באוגוסט 1996) הוא פוליטיקאי איראני.

## קריירה
ג'האנגהירזאדה נולד באורמיה שבמערב אזרבייג'ן. הוא חבר במג'לס השביעית, השמינית והתשיעית מציבור הבוחרים של אורמיה, יחד עם נאדר ע'זיפור ועבד פתחי. הוא חבר בוועדת יחסי החוץ איראן – סין ובוועדת היחסים הפרלמנטרית בין איראן לאיחוד האירופי. ג'האנגהירזאדה נבחר עם 108,133 (27.71%) קולות. עד לשנת 2020 הוא שגריר איראן באזרבייג'ן.

## קישורים חיצוניים

## הערות שוליים

קטגוריה:איראנים שנולדו ב-1966
קטגוריה:פוליטיקאים איראנים
קטגוריה:שגרירי איראן
קטגוריה:שגרירים באזרבייג'ן
זוהיר יוספיה

**זוהיר יוספיה** (בערבית: **زهير يوسفيه**; נולד ב-1 בינואר 1961) הוא פוליטיקאי ישראלי שכיהן כראש המועצה המקומית דבורייה.

## ביוגרפיה
יוספיה נולד לעבד אלרחים ונסרה וגדל בדבורייה. השישי מתוך שמונה אחים ואחיות. למד בבית ספר יסודי ובתיכון דבוריה.

בשנת 1982 החל ללמוד לתואר ראשון במנהל עסקים וסטטיסטיקה באוניברסיטה העברית בירושלים וסיים בשנת 1985.

בשנת 1986 החל ללמוד לתואר שני במנהל עסקים באוניברסיטת תל אביב ועשה התמחות בחשבונאות במסגרת לימודי התואר וסיים בשנת 1988.

בשנת 1989 פתח משרד לראיית חשבון בדבורייה. 

באותה שנה נבחר למועצת דבורייה וכיהן כחבר מועצה עד לשנת 1994.

בשנים 1998—2003 שימש חבר מועצה סגן וממלא מקום ראש מועצה דבורייה.

בבחירות לרשויות המקומיות ב-2003 התמודד לראשות המועצה מול מנסור יוסף, ריזק אטרש, פייסל עזאיזה, ופייסל מסאלחה. בסיבוב הראשון של הבחירות זכה יוספיה ל-31.49% מהקולות ועלה לסיבוב השני מול פייסל מסאלחה שזכה ל-26.86% מהקולות. בסיבוב זה הפסיד עם 47.61% מהקולות לעומת 52.39% למסאלחה. 

בבחירות לרשויות המקומיות ב-2013 התמודד לראשות המועצה מול באסם דאוד, נור אלדין יוסף, ג'אודת מסאלחה, גאזי עזאיזה וריפעת עזאיזה. בסיבוב הראשון של הבחירות זכה יוספיה ל-22.00% מהקולות ועלה לסיבוב השני מול ריפעת עזאיזה שזכה ל-24.64% מהקולות. בסיבוב זה ניצח עם 50.43% מהקולות לעומת 49.57% לעזאיזה.

בבחירות לרשויות המקומיות ב-2018 התמודד לראשות המועצה בשנית מול באסם דאוד, ג'אודת מסאלחה, מאג'ד מסאלחה וריפעת עזאיזה. וניצח עם 43.56% מהקולות לעומת 38.33% לעזאיזה.

בבחירות לרשויות המקומיות ב-2024 התמודד לקדנציה שלישית מול השאם יוסף, נור אלדין יוסף, וריפעת עזאיזה. והפסיד עם 25.85% מהקולות לעומת 60.80%  לעזאיזה.

נשוי לאמל, עבדה כסוכנת ביטוח ומזכירת בית ספר ואב לשישה. מתגורר בדבורייה.

## קישורים חיצוניים
* 
* זוהיר יוספיה, באתר מועצה מקומית דבורייה

## הערות שוליים

קטגוריה:ראשי מועצות מקומיות בישראל
קטגוריה:רואי חשבון ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב
קטגוריה:ערבים בראשות רשויות מקומיות בישראל
קטגוריה:דבורייה: אישים
קטגוריה:ישראלים שנולדו ב-1961
צ'ארלס רוסון

**צ'ארלס אוגוסטוס רוסון** (באנגלית: **Charles Augustus Rawson**; 29 במאי 1867 – 2 בספטמבר 1936) היה סנאטור לא נבחר של ארצות הברית מאיווה במשך תשעה חודשים ב-1922.

## ביוגרפיה
רוסון נולד ב-29 במאי 1867 בדה מוין, איווה, הוא למד בבתי הספר הציבוריים ובגרינל קולג'. הוא עסק בבנקאות ובעסקי ביטוח וגם בייצור מוצרי חימר, והיה חבר בחבר הנאמנים של גרינל. הוא היה יו"ר המדינה של מועצת העבודה המלחמתית של ימק"א ושירת מעבר לים בארגון זה במהלך מלחמת העולם הראשונה.

ב-17 בפברואר 1922, מונה רוסון על ידי המושל ניית'ן קנדל כרפובליקני בסנאט האמריקני כדי למלא את התפקיד הפנוי שנגרם כתוצאה מהתפטרותו של ויליאם סקוויר קניון. מלכתחילה הובן שהוא ישרת רק לזמן קצר; בהכרזה על המינוי הצהיר המושל קנדל כי "מובן שמר רוסון לא ישאף להמשיך בתפקיד אלא יכהן רק עד שניתן יהיה לבחור סנאטור באופן קבוע". מינויו נכנס לתוקף ב-24 בפברואר 1922, והוא כיהן עד 7 בנובמבר 1922, כאשר מחליפו שנבחר בבחירות הכלליות של 1922 (סמית' ברוקהארט) נכנס לתפקיד.

הוא היה חבר בוועדה הלאומית הרפובליקנית מ-1924 עד 1932. הוא חידש את ייצור מוצרי החמר והתעניין גם בבנקאות. רוסון מת בדה מוין, איווה ב-2 בספטמבר 1936; הקבורה הייתה בבית הקברות וודלנד.

## קישורים חיצוניים

*
* 

קטגוריה:אמריקאים ילידי איווה
קטגוריה:דה מוין: אישים
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1867
קטגוריה:אמריקאים שנפטרו ב-1936
פלך פולטבה

**פלך פולטבה** היה גוברניה של האימפריה הרוסית, שבירתו פולטבה. שטח הפלך היה 49,894 קמ"ר, ואוכלוסייתו מנתה 2,778,151 תושבים בזמן מפקד האוכלוסין ב-1897. הוא גבל בפלך קייב במערב, בפלך קורסק ופלך צ'רניגוב בצפון, בפלך חרקוב במזרח, בפלך יקטרינוסלב ובפלך חרסון בדרום.

הפלך נוסד בשנת 1802 בעקבות חלוקה מנהלתית חדשה של שטחי רוסיה הקטנה. הפלך היה מחולק ל-15 אוייזדים. פלך פולטבה התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (הרפובליקה העממית של אוקראינה והרפובליקה הסובייטית הסוציאליסטית האוקראינית) המשיך להתקיים פלך פולטבה, עד שפורק ב-1 באוגוסט 1925. על שטחו נוסדו מחוז פולטבה, חלק מהשטח הועבר למחוז קייב, מחוז צ'רקסי ומחוז חרקוב.

## אוכלוסייה
חלוקת אוכלוסיית הפלך לפי שפת אם ב-1897:

מבחינה דתית, 95.6% מהתושבים היו נוצרים אורתודוקסים ו4.0% - יהודים.

## ערים מרכזיות בפלך
* קרמנצ'וג
* פולטבה (בירת הפלך)
* רומני
* פרילוקי
* פריאסלאב
* מירהורוד
* לובני

## קישורים חיצוניים

** אודות פלך פולטבה באנציקלופדיה יהודית

## הערות שוליים

פולטבה
פיטר בייליס

**פיטר בייליס** (באנגלית: **Peter Bayliss**; 27 ביוני 1922 – 29 ביולי 2002) היה שחקן אנגלי.

## ביוגרפיה
בייליס נולד ב-1922 והחל את דרכו בקולנוע ב-1945, כשהופיע בסרט "קיסר וקלאופטרה" . בהמשך הופיע, בין היתר, גם בסרטים "נעליים אדומות", "מרוסיה באהבה", "דרלינג" ובסדרות הטלוויזיה "רציחות במידסומר" ו"Coronation Street". בסך הכל, הופיע בייליס ב-20 סרטי קולנוע וב-40 סדרות טלוויזיה.

מלבד זאת, במרוצת השנים גילם בייליס תפקידים בהפקות של תיאטרונים שונים, ביניהם אולד ויק ותיאטרון היימרקט.

בייליס מת ב-2002 בגיל 80.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:אנגלים שנולדו ב-1922
קטגוריה:אנגלים שנפטרו ב-2002
ניקולו פיזילי

**ניקולו פיזילי** (באיטלקית: **Niccolò Pisilli**; נולד ב-23 בספטמבר 2004) הוא כדורגלן איטלקי המשחק בעמדת הקשר ברומא ובנבחרת איטליה.

## קריירת מועדונים

פיזילי החל לשחק כדורגל עבור הקבוצה המקומית, הליוס, לפני שעבר לרומא כשהיה בן שמונה. הוא שיחק במחלקות הנוער של מועדון הכדורגל עד שבנובמבר 2022, הוא חתם על חוזה מקצועי במועדון עד שנת 2026.

חרף היותו חלק מקבוצת הנוער של המועדון, הוא ערך את משחק הבכורה שלו בקבוצה הבוגרת בסרייה א' ב-6 במאי 2023, כשנכנס כמחליף בדקות האחרונות בהפסד הביתי 2–0 לאינטר. בחודש אפריל של אותה השנה, הוא היה חלק מהקבוצה עד גיל 19 של רומא אשר זכתה בגביע הפרימוורה האיטלקי.

ב-14 בדצמבר 2023 ערך את הבכורה האירופית שלו, כשהחליף את אנדראה בלוטי בדקה ה-72 במשחק מול שריף טירספול במסגרת שלב הבתים של הליגה האירופית; הוא הבקיע את השער הראשון שלו בבוגרים באותו המשחק בדקה ה-93, משחק שהסתיים בניצחון רומאי 0–3.

בעונת 25–2024, מאמן רומא, דניאלה דה רוסי קידם אותו לקבוצה הבוגרת, כשהעלה אותו בהרכב הפותח למשחק הליגה מול יובנטוס. שער הבכורה שלו בליגה הגיע ב-29 בספטמבר, כשכבש את שער הניצחון מכדור קרן של לאנדרו פארדס בניצחון 1–2 על ונציה.

## קריירה בינלאומית

במאי 2023, הוא נכלל על ידי מאמן נבחרת איטליה עד גיל 20, כרמין נונזיאטה לסגל הנבחרת האיטלקית לקראת גביע העולם בכדורגל עד גיל 20, שהתקיים בארגנטינה, ובו הם סיימו כסגני האלופים לאחר שהפסידו לנבחרת אורוגוואי בגמר.

כעבור חודש, הוא נכלל בסגל הנבחרת האיטלקית עבור אליפות אירופה עד גיל 19, שהתקיימה במלטה, ובו הוא ונבחרתו היו שותפים לזכייה שנייה בתולדותיה בתואר היבשתי.

ב-4 באוקטובר 2024 זומן פיזילי לראשונה לסגל נבחרת איטליה על ידי המאמן, לוצ'אנו ספאלטי לצמד משחקי ליגת האומות לעונת 25–2024 מול נבחרת בלגיה ונבחרת ישראל. ב-10 באוקטובר, הוא רשם את הופעת הבכורה שלו במדי הנבחרת הבוגרת, כאשר הוא נכנס בדקה ה-80 כמחליפו של סנדרו טונאלי במשחק מול בלגיה, שהסתיים בתיקו 2–2.

## תארים
;נבחרת איטליה עד גיל 19
* אליפות אירופה עד גיל 19: 2023

## קישורים חיצוניים

## הערות שוליים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני רומא
קטגוריה:כדורגלני נבחרת איטליה
קטגוריה:איטלקים שנולדו ב-2004
ג'יימס מקדיל

**ג'יימס וילסון מקדיל** (באנגלית: **James Wilson McDill**; 4 במרץ 1834 – 28 בפברואר 1894) היה עורך דין אמריקאי, שופט בית משפט מדינתי, חבר בית הנבחרים של ארצות הברית וחבר הסנאט של ארצות הברית מטעם המפלגה הרפובליקנית שייצג את איווה, נציב הרכבת של המדינה וחבר בוועדת המסחר הבין-מדינתית.

## ביוגרפיה
מקדיל נולד ב-4 במרץ 1834 במונרו, אוהיו, הוא למד בבתי הספר הציבוריים, מכללת האנובר, ואקדמיית סאות' סיילם (בדרום סיילם, אוהיו). הוא סיים את לימודיו באוניברסיטת מיאמי (באוקספורד, אוהיו) ב-1853. הוא למד משפטים בקולומבוס, אוהיו, והתקבל ללשכת עורכי הדין ב-1856.

לאחר מכן עבר מקדיל לאפטון, איווה, בדרום מערב איווה, והחל לעסוק בעריכת דין. הוא נבחר למפקח של מחוז יוניון, איווה, ב-1859 ונבחר לשופט מחוזי ב-1860. הוא היה פקיד במשרדו של המבקר השלישי של משרד האוצר בוושינגטון הבירה, מ-1862 עד 1865, כאשר התפטר וחזר לאיווה. הוא נבחר לשופט מחוזי ב-1868, ולאחר מכן לשופט מחוז של המחוז השיפוטי השלישי של איווה.

בשנת 1872, הוא נבחר כרפובליקני לייצג את מחוז הקונגרס ה-8 של איווה בבית הנבחרים האמריקני. בתחילה כיהן בקונגרס ה-43. הוא נבחר מחדש שנתיים לאחר מכן, לקונגרס ה-44. הוא סירב להיות מועמד למינוי מחדש ב-1876. בסך הכל הוא כיהן בבית הנבחרים מ-4 במרץ 1873 עד 3 במרץ 1877.

מקדיל חידש את עריכת הדין באפטון. הוא היה חבר במועצת נציבי הרכבת של מדינת איווה בין השנים 1878 ל-1881.

במרץ 1881, הוא מונה על ידי המושל ג'ון ה. גיר למלא את מקום הסנאט הפנוי שנגרם כתוצאה מהתפטרותו של סמואל ג'. קירקווד, אותו מינה הנשיא ג'יימס א. גרפילד למזכיר הפנים. מקדיל נדרש לעמוד לבחירה במושב הבא של האספה הכללית של איווה, ב-1882. ג'יימס פ. וילסון נבחר למושב הסנאט "לטווח ארוך" (לשנים 1883 עד 1889), שמקדיל לא ביקש, אך מקדיל נבחר להמשיך להחזיק במושב בטווח הקצר (עד מרץ 1883). בסך הכל הוא כיהן בסנאט מ-8 במרץ 1881 עד 3 במרץ 1883.

לאחר סיום כהונתו, הוא מונה שוב לנציב הרכבות למשך שלוש שנים החל מאפריל 1884.

ב-1892, הוא מונה על ידי הנשיא בנג'מין הריסון לחבר בוועדת המסחר הבין-מדינתית וכיהן עד מותו בקרסטון, איווה, ב-28 בפברואר 1894. הוא נקבר בבית הקברות גרייסלנד.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:בוגרי אוניברסיטת מיאמי באוהיו
קטגוריה:אמריקאים שנולדו ב-1834
קטגוריה:אמריקאים שנפטרו ב-1894
דאנס-פאנק

**דאנס-פאנק** (באנגלית: **Dance-punk**) הוא תת-ז'אנר מוזיקלי של פאנק רוק (Punk rock), פוסט-פאנק, דיסקו, פוסט-דיסקו ומוזיקת הגל החדש, שהופיע לראשונה בארצות הברית ובריטניה של סוף שנות ה-1970. הז'אנר מאופיין בערבוב האנרגיה של הפאנק רוק עם מקצבי הדאנס של פאנק ודיסקו.

## אפיון
ז'אנר הדאנס-פאנק מוגדר בעמדה בעלת ניואנסים לאורך ספקטרום סגונוני במקום במערך נוקשה של מאפיינים.

ז'אנר זה נהיה מורכב כאשר להקות מסוימות מכריזות על נאמנות לפאנק תוך יצירת מוזיקה שנוטה לכיוון של מוזיקת דאנס אלקטרונית. כמו כן, דאנס-פאנק חולק מספר אלמנטים משותפים עם פוסט-פאנק (Punk), שאותו ירש ממנו. בין האלמנטים המשותפים ניתן למנות:
* שירה קודרת גברית עם מילים מלומדות או מודעות לעצמן, בליווי גיטרות חשמליות מעוותות בעלות צלילים מתכתיים טקסטואליים ולא מולודיים.
* קצב דיסקו מואץ או דאנס גרוב.
* בייסליין מלודי.
* אפקטים קוליים מהדהדים של מוזיקת דאב.

אחד המאפיינים הבולטים של דאנס-פאנק הוא דגש מכוון על שימוש יעיל בחלל ובשקט. גישה זו כוללת יצירת מקצבים מינימליסטיים, הימנעות מסולואים מורחבים של גיטרה והפשטה מכוונת של הצליל. בתוך הדאנס-פאנק, מינימליזם הוא לא רק פשטות, אלא גם סמל לתחושה של ישירות וסדר שיטתי, ולעיתים קרובות אף טוהר, הקשורים ישירות לפשטות של האמנות המודרניסטית.

צליל הגיטרה של דאנס-פאנק מקבל איכות ייחודית המאופיינת בזוויתיות, קוצים נקיים ושבירים שיוצאים מריפים מסורתיים או אקורדי בלוז. גישה קולית זו מיישרת את צליל הגיטרה עם צורות מופשטות ואלמנטים ארכיטקטוניים המזכירים את הקונסטרוקטיביזם, הסופרמטיזם והסגנון הבין-לאומי.

בנוסף לכך, גרוב וסינקופה בולטים הם חלק בלתי נפרד מהקצב של דאנס-פאנק. הז'אנר שואף ליצור גרוב קולח, חלק ודמוי טראנס, המציע מפלט מהאילוצים המטריים של הקפיטליזם. הגרוב, עם הסינקופציות שלו, מציג אלמנטים של גמישות אנושית ובלתי צפויה, ומעניק למוזיקה מימד רגשי שמורגש ולא נתפס אינטלקטואלית. סינקופיה ביצירות אלו כרוכה בשינוי והסרה של מבטאים צפויים, יישור מקצבים לדיבור, הדגשת האלמנט האנושי על פני דיוק מכניסטי.

עם זאת, יש המתארים את האיכות הקולית של יצירות דאנס-פאנק כ-"יבש", חסר רגש, ומשדרת באופן מסויג, סרדוני ואירוני.

ההיבט הלירי של דאנס-פאנק מייחד אותו מז'אנרי דאנס רבים אחרים. ז'אנר זה לעיתים קרובות נמצא במקהלה של פסוקי רוק או מבני רוק מוזיקליים נרטיביים. עם זאת, בהשפעת מוזיקת הדאנס, ביצירות דאנס-פאנק ניתן למצוא מילים חוזרות היוצרות אפקט טראנסי וטרנסצנדנטי. לגישה זו יש קווי דמיון לשירה בדיסקו, שבה החזרה על מילים משמשת לשפה ריקה ולפיתוח אלוהי עצמי באמצעות ביטוי רגשי מוגבר.

## ראו גם
* רוק אלקטרוני

## לקריאה נוספת

* Reynolds, Simon. "Mutant Disco and Punk-Funk: Crosstown Traffic in Early Eighties New York (and Beyond ...)." *Rip It Up and Start Again: Post-punk 1978–84*. London: Faber and Faber, Ltd., 2005.


## הערות שוליים

קטגוריה:סגנונות רוק
קטגוריה:שנות ה-1970 במוזיקה
לאפייט יאנג

**לאפייט "לייף" יאנג** (באנגלית: **Lafayette "Lafe" Young**; 10 במאי 1848 – 15 בנובמבר 1926) היה כתב ועורך בעיתון, ולזמן קצר סנאטור מאיווה מטעם המפלגה הרפובליקנית.

## ביוגרפיה
### ראשית חייו והשכלה
יאנג נולד ב-10 במאי 1848 במחוז מונרו, איווה. השכלתו המוקדמת נרכשה בבתי הספר הציבוריים ובמשרדי הדפוס באלביה, איווה ובדה מוין, איווה. הממסד העסקי הראשון שלו היה עיתון באטלנטיק, איווה, שהוא כינה את *הטלגרף*.

### קריירה
ב-1873, הוא נבחר כרפובליקני למושב בסנאט של מדינת איווה וייצג את מחוזות אדאיר, קאס, אדמס ויוניון, ונבחר מחדש ב-1877, ואחרי שש שנות היעדרות ב-1885. בסך הכל, הוא שירת בסנאט של איווה בין השנים 1874 ל-1880, ובין 1886 ל-1888.

בשנת 1890 עבר יאנג לדה מוין ורכש עיתון יומי הידוע בשם *Daily Iowa Capital* או (אחרי 1901) *Des Moines Capital*. ב-1893, יאנג נכשל בניסיונו לקבל את המועמדות הרפובליקנית למושל איווה, והפסיד לפרנק ד. ג'קסון. הוא שירת ככתב מלחמה במהלך מלחמת ארצות הברית–ספרד.

כאשר הסנאטור של איווה ג'ונתן פ. דוליבר מת באופן פתאומי באוקטובר 1910 מונה יאנג על ידי מושל איווה, בריל פ. קרול, כמחליפו המיידי של דוליבר. זמן קצר לאחר מינויו, עמד תפקידו לבחירה באספה הכללית של איווה ב-1911, שם החזיקו הרפובליקנים ברוב גדול אך היו מפוצלים עמוקות בין רשימה ארוכה של מועמדים למושב של יאנג. חוסר היכולת של כל מועמד לקבל את הרוב הנדרש של 76 מחוקקים אילץ את האספה הכללית להצביע מחדש בכל בוקר של המושב. יאנג היה היריב הרפובליקני העיקרי של עורך הדין של פורט דודג' ויליאם ס. קניון עד להצבעה ה-23, אז איבד יאנג את רוב תמיכתו למועמדים אחרים. קניון נבחר בסופו של דבר ביום האחרון של המושב בהצבעה ה-67. בסך הכל, יאנג כיהן בסנאט האמריקאי מנובמבר 1910 עד אפריל 1911.

לאחר כהונתו בסנאט, חזר יאנג לדה מוין ולעיתונו. הוא הפך שוב לכתב מלחמה, ונסע לדרום מזרח אירופה ב-1913 כדי לסקר את מלחמת הבלקן השנייה. ב-1915 חזר שוב לאירופה, הפעם כדי להעריך את השלבים המוקדמים של מלחמת העולם הראשונה (לפני כניסת ארצות הברית). במהלך אותה נסיעה הוא נעצר באינסברוק על ידי האימפריה האוסטרו-הונגרית, אך שוחרר מאוחר יותר.

לאחר שארצות הברית הכריזה מלחמה ב-1917, הוא מונה ליושב ראש מועצת ההגנה של מדינת איווה. כיו"ר המועצה, יאנג דחק שיש לרושש ולכלוא אנשים "לא נאמנים", בטענה ש"כל אדם שחי תחת הגנת החוקים שלנו וצבר עושר וכעת הוא לא נאמן צריך לשלול ממנו כל דולר שהוא מחזיק ויש לכלוא אותו במעצר עד תום המלחמה ובאותה עת יש לשקול היטב את גורלו". הוא גם פעל נגד הוראת כל שפה זרה בכל בית ספר או מכללה ציבורית, ולמען הטלת מבחני אוריינות אנגלית להצבעה.

כהוקרה על עבודתו בגיוס כספים באיווה עבור ילדי בלגיה, זכה יאנג לתואר אביר במסדר לאופולד השני מבלגיה. הוא המשיך לערוך את עיתונו עד מותו בדה מוין, איווה ב-15 בנובמבר 1926. אשתו ג'וזפין מתה 5 שבועות לאחר מכן ממחלת לב. הם קבורים בבית הקברות וודלנד של דה מוין.

## קישורים חיצוניים

* 
* 
* 

## הערות שוליים

קטגוריה:אמריקאים ילידי איווה
קטגוריה:כתבים צבאיים אמריקאים
קטגוריה:חברי הסנאט של ארצות הברית מאיווה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1848
קטגוריה:אמריקאים שנפטרו ב-1926
יסמין בלית'

**יסמין בלית**' (באנגלית: **Yasmine Bleeth;** נולדה ב-14 ביוני 1968) היא שחקנית ודוגמנית אמריקאית. ידועה במיוחד בזכות גילום הדמות קרוליין הולדן בסדרה "משמר המפרץ" אשר הייתה אחת מתוכניות הטלוויזיה הנצפות ביותר בעולם בשנות ה-90, וכמו גם בזכות הופעותיה לאורך השנים בסדרות דרמה שונות בטלוויזיה בהם הסדרה "Ryan's Hope" והסדרה "נאש ברידג'ס".

## ביוגרפיה
יסמין בלית' נולדה בניו יורק, לקארינה אשר הייתה דוגמנית, ולפיליפ אשר היה בעל עסק. אביה הוא ממוצא רוסי-יהודי וגרמני-יהודי, ואמה היא אמה הייתה פייה-נואר מאלג'יריה ממוצא צרפתי אשר הייתה קתולית. בשנת 1969, כאשר היא הייתה בת 10 חודשים השתתפה בפרסומת טלוויזיה לשמפו לתינוקות של ג'ונסון אנד ג'ונסון "No More Tears". בגיל 6 היא הופיעה בתוכנית המצלמה הנסתרת "Candid Camera". מאוחר יותר באותה השנה היא הופיעה בפרסומת למוצרי קוסמטיקה של מקס פקטור יחד עם הדוגמנית כריסטינה פרארה.

פריצת הדרך של בלית' הגיעה בשנת 1980 כאשר היא הייתה בת 12 ונבחרה לככב לצדו של באדי האקט בסרט הקולנוע "היי בייב!". כאשר היא הייתה בת 16 היא החלה להשתתף באופרת הסבון "Ryan's Hope" בה היא גילמה את דמותה של ריאן פנלי בין השנים 1985 ועד לביטול הסדרה בשנת 1989.

בשנת 1989, מספר חודשים לאחר ביטול הסדרה, אמה של בלית', קארינה בלית', אובחנה כחולה בסרטן השד, והיא מתה תוך שנה כאשר היא הייתה בת 47. בלית' אשר הייתה באבל דחתה את הצעות המשחק במשך שמונה חודשים, אבל לבסוף הסכימה לגלם את דמותה של ליאן דמרסט באופרת הסבון "One Life to Live".

ב-1993 הצטרפה לצוות השחקנים הראשי בסדרה המצליחה "משמר המפרץ", בה היא גילמה את הדמות של המצילה קרוליין הולדן. הסדרה הייתה באותה העת אחת מסדרות הטלוויזיה הנפצות ביותר בעולם והיא תרמה רבות לפרסום הרב לו בלית' זכתה בשנות ה-90. בשנת 1995 המגזין האמריקני פיפל כלל אותה ברשימת 50 האנשים היפים ביותר של שנת 1995. בכל שנה בין השנים 1996 עד 2001 בלית' נכללה ברשימת 100 הנשים הסקסיות ביותר בעולם של מגזין FHM. במקביל לקריירת הטלוויזיה בלית' הפכה לדוגמנית פופולרית במהלך שנות ה-90, והיא הופיעה פעמים רבות על שערי מגזינים, בפרסומות לבגדי ים והלבשה תחתונה, ובקמפיינים של חברות שונות כמו בין היתר רבלון.

בין השנים 1998 עד 2000 בלית' גילמה את דמותה של המפקחת קייטלין קרוס בסדרה "נאש ברידג'ס". בנוסף לכך היא שיחקה גם במספר סרטי טלוויזיה ומיני סדרות.

היא מוזכרת בסדרת הטלוויזיה הפופולרית "חברים" מספר פעמים, במיוחד על ידי הדמויות צ'נדלר בינג וג'ואי טריביאני. היא השתתפה בסדרת הטלוויזיה הפופולרית "משפחת סימפסון " בפרק "Treehouse of Horror X".

לאחר שלקחה חלק במכון לגמילה מסמים בסוף שנת 2000, בלית' גילמה רק עוד תפקיד אחד בטלוויזיה - בסרט הטלוויזיה "Baywatch: Hawaiian Wedding" משנת 2003, לפני שהחליטה לסיים את קריירת המשחק שלה.

בשנת 2021 בלית' עשתה קאמבק לאחר הפסקה ממושכת כאשר שיחקה בקומדייה "Whack the Don".

## חיים אישיים
ב-25 באוגוסט 2002 התחתנה עם היזם פול סריטו, אותו היא הכירה בעת שהלכה למכון לגמילה מסמים. לבני הזוג אין ילדים.

## קישורים חיצוניים

## הערות שוליים

קטגוריה:שחקניות ילדות אמריקאיות
קטגוריה:אמריקאים ממוצא רוסי-יהודי
קטגוריה:אמריקאים ממוצא גרמני-יהודי
קטגוריה:אמריקאים ממוצא צרפתי
קטגוריה:אמריקאיות שנולדו ב-1968
קטגוריה:דוגמניות אמריקאיות
קטגוריה:שחקניות קולנוע וטלוויזיה אמריקאיות
הגביע המקדוני

**גביע מקדוניה בכדורגל** (במקדונית: **Куп на Македонија** או **Kup na Makedonija**) הוא טורניר כדורגל הנערך מדי שנה בידי התאחדות הכדורגל המקדונית ובו לוקחים חלק מועדוני כדורגל מצפון מקדוניה, והיא התחרות השנייה בחשיבותה בכדורגל המקדוני אחרי ליגת העל המקדונית.

במתכונתה המקורית, התחרות החלה בשנת 1947, כאשר מקדוניה הייתה רפובליקה של יוגוסלביה בפירמידת הליגה היוגוסלבית, אולם במתכונתה העצמאית והרשמית היא מתקיימת מאז 1992, אחרי התפרקות יוגוסלביה.

וארדאר סקופיה היא שיאנית הזכיות (5 במספר). הקבוצה שזוכה בגביע מתמודדת בעונה שלאחר מכן בסופר קאפ המקדוני מול זוכת אליפות מקדוניה. כמו כן, הזוכה בגביע משתתפת בקונפרנס ליג.

## הגביע
את הגביע לגביע מקדוניה הכין הפסל האקדמי נאסו בקרובסקי. גובהו 51 סנטימטרים ומשקלו 10.5 קילוגרם ומשקף את כל הערכים והאוצרות ההיסטוריים, התרבותיים, הגאוגרפיים והטבעיים החשובים של מקדוניה. כדור הכדורגל מייצג פרג, והפרח העליון של הפרג עשוי מארבעה עלי כותרת המסמלים את ארבעת חלקיה של מקדוניה. מתחת לכדור נמצאות הלהבות המסמלות את המאבק בן מאות השנים של העם המקדוני. העמוד עטוף בגפנים וענבים המסמלים את הדלעת, הבסיס הוא עם שברי ההיסטוריה והמורשת התרבותית של מקדוניה, גשר האבן ותבנית השטיח המקדוני.

## היסטוריה

משחקי הגביע הלאומיים בכדורגל ברפובליקה הסוציאליסטית של מקדוניה, החלו למעשה מ-1947, עוד בתקופה שבה שלטה יוגוסלביה בשטחה של מקדוניה, ובה השתתפו כלל מועדוני הכדורגל המקדונים.

ב-1992 עם התפרקות יוגוסלביה, הוקמה מדינת צפון מקדוניה והתחרות הראשונה תחת התאחדות הכדורגל המקדונית הייתה ב-1992.

### גביע הרפובליקה המקדונית בתקופה היוגוסלבית (1946 - 1991)
*קבוצה המסומנת ב**כתב מודגש** זכתה בליגת העל המקדונית היוגוסלבית באותה העונה והשלימה דאבל מקומי.
*תחרות זו אינה מוכרת על ידי ההתאחדות המקדונית כיום.

## גמר הגביע המקדוני (החל מ-1992)
קבוצה המסומנת ב**כתב מודגש** זכתה גם באליפות ליגת העל המקדונית באותה העונה והשלימה דאבל מקומי.

## הופעות לפי מועדון

## קישורים חיצוניים
* מחזיקות הגביע המקדוני לאורך השנים, באתר RSSSF – The Rec.Sport.Soccer Statistics Foundation

## הערות שוליים

קטגוריה:מקדוניה הצפונית: כדורגל
מקדוניה הצפונית
פאב רוק

**פָּאבּ רוֹק** (באנגלית: **Pub Rock**) הוא שמה של סוגת **[[מוזיקת רוק]]**, שנקראה כך משום שהמוזיקאים שלקחו בה חלק העדיפו להופיע במקומות קטנים כמו **[[פאב]]ים** ומועדונים.
גשר ברסי

**גשר ברסי** (בצרפתית: **Pont de Bercy**) הוא גשר אבן החוצה את נהר הסן בפריז ומחבר את הרובע השנים עשר של פריז (בגדה הימנית) והרובע השלושה עשר של פריז (בגדה השמאלית). הגשר, שאורכו כ-175 מטר, כולל שני גשרים לכלי רכב וביניהם גשר המשמש את קו 6  של המטרו. גשר הרכבת מחבר את תחנת המטרו **ברסי**  לתחנת **קוואי דה לה גאר** .

הגשר נקרא על שם אחת מהקומונות של פריז שהוקמה על שפת הסן ונקראה "ברסי" (Bercy) (כיום שכונה בפריז), אליה מוביל הגשר.

## היסטוריה
ב-1832 נבנה על הסן גשר תלוי שהחליף שירות מעבורות לחציית הנהר. הגשר נקרא "גשר אורליאן" (pont d'Orléans) ונחנך בנוכחות מלך צרפת לואי פיליפ. המעבר בגשר זה היה באגרה.

באמצע המאה ה-19 נמצא שהגשר אינו מתאים עוד למשקל כלי הרכב שעברו עליו והוחלט על בניית גשר חדש וב-1863 החלה הבנייה. הפרויקט הסתיים ב-1864 ושמו שונה ל"גשר גאר" (pont de la Gare) על שם "רובע גאר" הסמוך . הגשר החדש כלל חמש קשתות כשמפתח כל קשת 29 מטר. פרויקט זה היה חלק מתוכנית אוסמן להתחדשות פריז שהוביל המתכנן העירוני ז'ורז'-אז'ן אוסמן בתמיכתו של נפוליאון השלישי. לאחר מספר שנים שונה שם הגשר ל"גשר ברסי".

ב-1903 הורחב הגשר ב-5.5 מטר כדי לאפשר את מעבר קו 6  של המטרו. ההרחבה התבצעה על ידי חיבור קורות שבלטו מהגשר ויצרו מצב של גשר לא סימטרי, כשקו המטרו עובר מחוץ לגשר המקורי ומעל לנהר על גבי ויאדוקט מוגבה מאבן, כך שנתיב המכוניות השתלב ברחובות פריז והויאדוקט איפשר את מעבר הרכבת מעל למפלס הרחוב.

ב-1986 נבחנה התנועה על הגשר והוחלט על יצירת מסלול תנועה נוסף בצידה השני של מסילת הרכבת, על ידי הרחבת הגשר ב-16 מטר (לרוחב כולל של כ-40 מטר). עבודות התכנון נמסרו לאדריכל כריסטיאן לנגלואה  שהתמחה בשיקום והרחבה של מבנים ישנים. העבודות על הגשר החלו ב-1989 והגשר נחנך ב-1992. בניגוד לגשר המכוניות המקורי, שנבנה כולו מאבן, הגשר הנוסף נבנה מבטון וצופה באבן כדי לתת לו מראה דומה לגשר המקורי מ-1864.

## הגשר באומנות
גשר ברסי מוזכר בשיר הצרפתי הידוע תחת שמי פריז שהושר, בין השאר, על ידי איב מונטאן, ג'ולייט גרקו ואדית פיאף:
*...מתחת לגשר ברסי
פילוסוף יושב
שני מוזיקאים, כמה צופים
ואז אנשים באלפים
מתחת לשמי פריז
עד הערב ישירו... *

## גלריה

קובץ: Pont Bercy - Paris XIII (FR75) - 2021-07-27 - 2.jpg|מראה מקרוב של אקוודוקט רכבת המטרו שנבנה על הגשר בין שני מסלולי המכוניות
קובץ: A. Trimolet Le Pont de Bercy Cadart 1875.png|גשר ברסי בתחריט מ-1875 לפני בניית התוספת עבור מסילת המטרו
קובץ: Métro de Paris sur le pont de Bercy (septembre 2023).JPG|צילום של מרכז הגשר עם הרכבת של קו 6 עוברת עליו
קובץ: Plaque Pont Bercy - Paris XII (FR75) - 2021-06-05 - 1.jpg|שלט הגשר
קובץ: Pont Bercy - Paris XIII (FR75) - 2023-10-07 - 1.jpg|מבט מתחת האקוודוקט של הרכבת
 

## ביאורים

## לקריאה נוספת

* Dictionnaire historique des rues de Paris, Paris, Les Éditions de Minuit, 1963
* Nouveau dictionnaire historique de Paris, Paris, Eugène Rey, 1904


## קישורים חיצוניים

* גשר ברסי, באתר lerendezvousdumathurin.com
* גשר ברסי, באתר paris1900.lartnouveau.com
* גשר ברסי, באתר afgc.asso.fr
* גשר ברסי, באתר paris-promeneurs.com
* גשר ברסי, באתר parisseine.com
* גשר ברסי, באתר structurae.net

ברסי
קטגוריה:הרובע השלושה-עשר של פריז
קטגוריה:הרובע השנים-עשר של פריז
קטגוריה:פריז: מבנים היסטוריים
פאב רוק אוסטרלי

**פָּאבּ רוֹק אוסטרלי** (באנגלית: **Pub rock**) הוא תת-ז'אנר מוזיקלי של רוק אנד רול, בלוז רוק והארד רוק אוסטרלי עם אלמנטים של רוק מתקדם ורוק פסיכדלי. ז'אנר זה היה פופולרי לאורך שנות ה-1970 וה-1980 באוסטרליה. ז'אנר זה השפיע על המוזיקה האוסטרלית  של המאה ה-21. ז'אנר זה נקרא על שם פאבים, המקומות שבהם רוב הלהקות ביצעו הופעות חיות באוסטרליה.

בין מוזיקאי הז'אנר ניתן למנות את AC/DC, רוז טאטו , האנטרס & קולקטורס , באפלו , בילי תרופ והאצטקים  ובלאקפת'ר .

במספר ערים אוסטרליות, במיוחד במלבורן, פאב רוק אוסטרלי היה מזוהה עם התת-תרבות האוסטרלית שארפיז .

## ראו גם
* פאב רוק בריטי

## לקריאה נוספת

* 


## הערות שוליים

קטגוריה:סגנונות רוק
קטגוריה:שנות ה-1970 במוזיקה
קטגוריה:שנות ה-1980 במוזיקה
דמיסקסואליות

ממוזער|דגל הדמיסקסואליות
**דמיסקסואליות** (באנגלית: **Demisexuality**) היא נטייה מינית שבה אדם אינו חווה משיכה מינית ראשונית, סוג המשיכה שמתבסס על מאפיינים הניתנים לצפייה מידית כמו מראה או ריח ונחווה מיד לאחר דייט ראשון. אדם דמיסקסואל יכול לחוות רק משיכה מינית משנית, סוג המשיכה המתרחשת לאחר התפתחות קשר רגשי. משך הזמן שאדם דמיסקסואל צריך להכיר אדם אחר לפני שהוא מפתח משיכה מינית כלפיו משתנה מאדם לאדם. דמיסקסואליות מסווגת בדרך כלל בקשת הא-מינית אפורה.

המונח נטבע לראשונה בפורומים של רשת הנראות והחינוך הא-מינית  בפברואר 2006. בהתבסס על התיאוריה לפיה אלוסקסואלים  חווים משיכה מינית ראשונית ומשנית וגם א-מיניים אינם חווים, המונח דמיסקסואל הוצע עבור אנשים שחווים את המשני ללא הראשוני.

דמיסקסואליות, כמרכיב בספקטרום הא-מיני, נכלל בקבוצות אקטיביסטיות קוויריות של הארגונים הליגה ההומו-לסבית נגד השמצה ופרויקט טרוור.

מאז 2019, אפליקציית השידוכים טינדר מאפשרת לציין דמיסקסואליות כאופציה לתיאורים עצמיים של נטייה מינית בפרופילים. כמו כן, דמיסקסואליות באנגלית מופיעה במילון האנגלי של אוקספורד מאז מרץ 2022.

## ראו גם
* ג'נדרקוויר
* פאנסקסואליות
* נזילות מינית
* זהות מינית
* סאפיוסקסואליות

## קישורים חיצוניים

## הערות שוליים

קטגוריה:א-מיניות
מאחורי עיניה (סדרת טלוויזיה)

**מאחורי עיניה** (באנגלית: **Behind Her Eyes**) היא סדרת טלוויזיה אמריקאית מבית נטפליקס שעלתה לאוויר ב-17 בפברואר 2021. הסדרה מבוססת על  משנת 2017 ונוצרה על ידי . בסדרה מככבים סימונה בראון, טום בייטמן, איב יוסון ורוברט אראמאיו.

## תקציר העלילה
עלילת הסדרה עוקבת אחר לואיז, אם חד הורית שעולמה מתערער לאחר שהיא פוצחת ברומן עם הבוס החדש שלה, דייוויד. לאחר מכן, העניינים מתפתחים לכיוון לא צפוי כשלואיז הופכת לחברתה הטובה של אדל, אשתו של דייוויד. מה שהתחיל כמשולש רומנטי לא שגרתי הופך במהרה למשהו אפל, מותח ומעוות. בעקבות הרומן עם דייוויד והקשר עם אדל, לואיז מוצאת עצמה במערבולת של סודות הקשורים לשניים.

## שחקנים
* סימונה בראון - **לואיז ברנסלי**, אם חד הורית שמנהלת רומן עם דייוויד ובמקביל הופכת לחברתה הטובה של אשתו, אדל.
* טום בייטמן - **דייוויד פרגוסון**, הבוס החדש של לואיז ובעלה של אדל. מנהל עם לואיז רומן לאחר שהוא מרגיש מרוחק מאשתו.
* איב יוסון - **אדל פרגוסון** (שם נעוריה הוא קמפבל), אשתו של דייוויד וחברתה של לואיז המסתירה סודות משל עצמה.
* רוברט אראמאיו - **רוב הויל**, מכר ותיק של אדל מצעירותם.

## רשימת פרקים

## הפקה
### פיתוח
ב-25 באוקטובר 2019 הוכרז שנטפליקס נתנה אור ירוק ליצירת הסדרה והפיקה עונה אחת בת שישה פרקים. סטיב לייטפוט קיבל קרדיט כיוצר הסדרה ומפיק בפועל. באוגוסט 2019 הוכרז שאריק ריכטר סטראנד יביים את הסדרה.

### ליהוק
באוגוסט 2019 נחשף שסימונה בראון, איב יוסון, טום בייטמן ורוברט אראמאיו לוהקו לסדרה.

### צילומים
שלב הצילומים התקיים בלונדון וסקוטלנד מיוני עד אוקטובר 2019.

### הפצה
ב-4 בפברואר 2021 נטפליקס שחררה קדימון לסדרה. כל ששת פרקי הסדרה עלו לנטפליקס ב-21 באוקטובר 2021.

## ביקורות
האתר Rotten Tomatoes העניק לסדרה ציון של 62% טריות על סמך 37 ביקורות.

האתר Metacritic העניק לסדרה ציון של 54/100 על סמך 15 ביקורות.

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:סדרות טלוויזיה: מדע בדיוני
קטגוריה:סדרות טלוויזיה אמריקאיות
קטגוריה:סדרות דרמה אמריקאיות
מצודת עופרת

ממוזער|מצודת עופרת שנבנתה כדי להגן על דגימה רדיואקטיבית במעבדה
ממוזער|דוגמה ללבני עופרת המשמשות למניעת דליפת קרינה מהרווח שבין הלבנים
**מצודת עופרת** היא מבנה המורכב מעופרת המיועד לספק מיגון מפני קרינת גמא במגוון יישומים בתעשייה הגרעינית ובפעילויות אחרות המשתמשות בקרינה מייננת.

## יישומים
### מיגון של חומרים רדיואקטיביים
מצודות עופרת נמצאות בשימוש נרחב להגנה מפני מקורות רדיואקטיביים וחומרים רדיואקטיביים. מטרתה היא להגן על סביבתה מקרינת גמא. עופרת תגן ביעילות גם בפני חלקיקי אלפא ובטא, אך לא תגן בפני נייטרונים ביעילות. אם יש לצפות באירוע בו נפלטת קרינת גמא, ניתן להשתמש בחלון צפייה מזכוכית עופרת כדי למגן אך במקביל לאפשר ראות.

### מיגון של גלאי קרינה
גלאי קרינה הפועלים ברקע עתיר קרינת גמא מוגנים לעיתים כדי למנוע מ"הצפת" הגלאי. הצפה על ידי קרני גמא עשויה להקשות על גילוי חלקיקי אלפא ובטא. כמו כן מיגון נדרש אם נדרש גילוי רמות נמוכות מאוד של קרינה.

### מבנה המצודה
הטירה יכולה להיות עשויה מלבנים בודדות; בדרך כלל עם חתך בצורת V כדי למנוע קרינה ישירה דרך הרווחים שבין הלבנים, אך ניתן לייצר לבנים בצורות מותאמות אישית על ידי עיבוד שבבי או יציקה.

לבנת עופרת טיפוסית שוקלת כעשרה קילוגרמים. מצודות עופרת יכולות להיות עשויות ממאות לבנים ומשקלן אלפי קילוגרמים, ולכן הרצפה עליה הן מונחות חייבת לעמוד בעומס כבד, למשל מבנה המיועד במוחד למטרה זו, או מרתף של בניין הבנוי על לוח בטון. אם המצודה לא מונחת ישירות על הרצפה, נדרש מבנה חזק מספיק כדי לתמוך בה בבטחה.

## קישורים חיצוניים

* Lead castle pictures

## הערות שוליים

קטגוריה:טכנולוגיה גרעינית: בטיחות
קטגוריה:פיזיקה גרעינית
קטגוריה:עופרת
הבובה ימימה

"**הַבֻּבַּה יְמִימָה**" (בכתיב מלא: "**הבובה ימימה**") הוא המיני-אלבום השישי של הזמרת הישראלית חוה אלברשטיין. את האלבום הוציאה בשנת 1970 לאור חברת התקליטים CBS ישראל, והוא מונה תשעה שירי ילדים בעברית.

## שירים
"הבובה ימימה" מבטא את המודעות העצמית והרגישות של בובה בשם ימימה, ששומעת את ההערות על מראה רגליה העקומות. השיר נוגע ברצון שלה להתקבל ולהיות מוערכת באופן שלם וללא לעג. הרצועה השנייה היא "הבובה דיצה". "יש לי קוביות קטנות" מתאר את עולמו הדמיוני של ילד המשחק בקוביות, ומהן הוא בונה כלי תחבורה שונים – קטר, קרון, אונייה ואווירון. "לי קוביות" מתאר את דמיונו של הילד ואת שמחת היצירה, כשהוא בונה סוכה צבעונית מקוביות ומזמין את בובתו לגור בה. "דובונים אנחנו" מבטא את שמחתם של הדובונים בטיול ואת הכוונה להביא מתנות, אך בסוף הם שוכחים להביאן.

הרצועות השישית והשביעית הן "יש לי אוטו מכבי-אש" ו"נסיעה במכונית". "גינה לי" מתאר גינה חביבה ופורחת, שבה כל פרח וצמח מלבלבים, ציפורים מצייצות, ודבורים אוספות צוף. "בגינת הירק" עוסק במסיבת ריקודים בגן הירק, שבה כל הירקות יוצאים במחול, כל אחד בתורו, חוץ מהאפונה המסכנה, שלא מצטרפת בשל תרמיליה הריקים. על-אף השמחה והקצב, האפונה מרגישה את כאבה, ומזכירה שגם בשמחות ייתכן עומק של עצב ומורכבות. "מלפפון ירוק" עוקב אחר מסעו של מלפפון ירוק: מהגינה, דרך הסל והשוק, ועד שהוא מגיע אל המטבח, שם הוא נקלה ונאכל בשמחה.

## רשימת רצועות

## הערות שוליים

קטגוריה:מיני-אלבומים של חוה אלברשטיין
קטגוריה:מיני-אלבומים בעברית
קטגוריה:אלבומי חברת CBS ישראל
עבד אל-עזיז בראדה

**עבד אל-עזיז בראדה** (בערבית: **عبد العزيز برادة**; בתעתיק מדויק: **עבד אלעזיז בראדה**; 19 ביוני 1989 – 24 באוקטובר 2024) היה כדורגלן מרוקאי-צרפתי ששיחק בעמדת הקשר ההתקפי.

## קריירת מועדונים
בראדה נולד בפרובן שבצרפת. הוא שיחק במחלקת הנוער של פריז, לפני שעבר למחלקת הנוער של סנאר-מואסי, ולאחר מכן שיחק בקבוצה הבוגרת של המועדון. לאחר מכן, שיחק במשך שלוש עונות בקבוצת המילואים של פריז סן-ז'רמן.

בחודש אוגוסט 2010 חתם בחטאפה מלה ליגה, והחל לשחק בקבוצת המילואים של המועדון. ב-28 באוגוסט 2021 ערך את הופעת הבכורה שלו בקבוצה הראשונה של המועדון, בתיקו 1-1 נגד לבאנטה במסגרת המחזור השני בליגה לעונת 2021/2022. ב-6 בנובמבר הבקיע את שער הבכורה שלו בליגה, בניצחון 3-2 על אתלטיקו מדריד במסגרת המחזור ה-12 בליגה. בסך הכל ערך 64 הופעות ליגה במדי המועדון, בהן הבקיע שמונה שערים.

ב-6 ביולי 2013 חתם באל-ג'זירה מליגת העל של איחוד האמירויות הערביות. הוא ערך 22 הופעות ליגה במדי המועדון, בהן הבקיע עשרה שערים. ב-10 באוגוסט 2014 חתם באולימפיק מרסיי מליגת העל הצרפתית, במדיה ערך 33 הופעות ליגה והבקיע שני שערים.

בהמשך שיחק בקבוצות א-נסר דובאי מליגת העל של איחוד האמירויות הערביות, אנטליהספור מליגת העל הטורקית, ז'ימנסטיק טרגונה מהליגה הספרדית השנייה וא-שחאניה מליגת המשנה הקטרית. 

ב-13 בפברואר 2020 חתם בקבוצת לוסיטנוס סן-מור מהליגה הצרפתית הרביעית.

במהלך שנת 2021 הודיע על פרישה מכדורגל.

## קריירה בין-לאומית
ב-29 בפברואר 2012 ערך בראדה את הופעת הבכורה שלו בנבחרת מרוקו, בניצחון 2-0 על נבחרת בורקינה פאסו במשחק ידידות.

הוא נכלל בסגל נבחרת מרוקו לטורניר הכדורגל באולימפיאדת לונדון (2012), וערך שלוש הופעות בטורניר, בהן הבקיע שער אחד.

ב-13 באוקטובר 2012 הבקיע את שער הבכורה שלו בנבחרת, בניצחון 4-0 על נבחרת מוזמביק במסגרת מוקדמות גביע אפריקה לאומות 2013. הוא נכלל בסגל הנבחרת לטורניר זה, בו ערך שלוש הופעות.

בסך הכל ערך 28 הופעות במדי נבחרת מרוקו, בהן הבקיע שני שערים.

## מותו
ב-24 באוקטובר 2024, בגיל 35, מת בראדה כתוצאה מאוטם שריר הלב בפריז שבצרפת.

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:קשרי כדורגל מרוקאים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני חטאפה
קטגוריה:כדורגלני אל-ג'זירה (אבו דאבי)
קטגוריה:כדורגלני אולימפיק מרסיי
קטגוריה:כדורגלני א-נסר (דובאי)
קטגוריה:כדורגלני אנטליהספור
קטגוריה:כדורגלני ז'ימנסטיק טרגונה
קטגוריה:כדורגלני א-שחאניה
קטגוריה:כדורגלני נבחרת מרוקו
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2013
קטגוריה:ספורטאים מרוקאים בספרד
קטגוריה:ספורטאים זרים באיחוד האמירויות הערביות
קטגוריה:ספורטאים מרוקאים בטורקיה
קטגוריה:ספורטאים זרים בקטר
קטגוריה:ספורטאים צרפתים בספרד
קטגוריה:ספורטאים צרפתים בטורקיה
קטגוריה:מרוקאים שנולדו ב-1989
קטגוריה:צרפתים שנולדו ב-1989
קטגוריה:מרוקאים שנפטרו ב-2024
קטגוריה:צרפתים שנפטרו ב-2024
מיאמי בס

**מיאמי בס** (באנגלית: **Miami bass**) או **מוזיקת בוטי** (**Booty music**) או **בוטי בס** (**Booty bass**) הוא תת-ז'אנר מוזיקלי של מוזיקת היפ הופ, אלקטרו וברייקביט, שנוצר לראשונה באמצע שנות ה-1980 במיאמי, פלורידה. הז'אנר היה פופולרי במהלך שנות ה-1980 וה-1990.

הז'אנר מאופין בשימוש מכונות תופים (לרוב רולנד TR-808 ), תוף קיק מתמשך, בס כבד, קצבי מוזיקת דאנס אלקטרונית מוגברים ותכנים ליריים בעלי אופי מיני מפורש. הסופר המוזיקלי ריצ'י אונטרברגר  אפיין את מיאמי בס כמשתמש במקצבי מצלתיים עם מילים ש"שיקפו את שפת הרחובות, במיוחד בשכונות השחורות ההיסטוריות של מיאמי".

אף על פי שמיאמי בס מעולם לא היה במיינסטרים לתקופה ממושכת, תשומת הלב המוקדמת של התקשורת בארצות הברית בשנות ה-1980 השפיעה על התפתחותם של מוזיקת ההיפ הופ, מוזיקת הדאנס ומוזיקת הפופ.

## לקריאה נוספת

* Pappawheelie. "Miami Bass: The Primer" Stylus Magazine 
* 


## הערות שוליים

קטגוריה:בס
קטגוריה:שנות ה-1980 במוזיקה
קטגוריה:שנות ה-1990 במוזיקה
פארק אגם הפרפרים

**פארק אגם הפרפרים** הוא פארק ראשון מסוגו בישראל, הממוקם בשטח מפעל קליל בכרמיאל, ומציע מוקד ללימוד ולצפייה בפרפרים, בדומה למרכז צפרות ועופות. הפארק נחנך ביוני 2021, והוא משתרע על פני כ-15 דונם בצמוד למפעל קליל, כשבשטחו שני אגמים. הוא הוקם ביוזמת חברת קליל, בשיתוף עיריית כרמיאל ובליווי חוקר הפרפרים, דובי בנימיני.

בהקמת הפארק הושקעו כשלושה מיליון ש"ח, והוא אינו פתוח לציבור הרחב, אלא בתיאום מראש.

## היסטוריה
תכנון הפארק החל עוד ב-2013 על ידי החברה להגנת הטבע, בשותפות עיריית כרמיאל. בפארק נשתלו כ-100 סוגים של צמחים ועצים, השייכים ל-33 משפחות.

במהלך הקמת הפארק גילה דובי בנימיני מין פרפר חדש למדע וקרא לו על שם מפעל קליל - כִּתְמִית קְלִיל (*[[Melitaea klili]]*).

בשנת 2022, הפארק זכה בפרס על שם פולה מוזס בקטגוריית ״תרומה למען הקהילה".

## הפרפרים בפארק
לאורך השנים תועדו בפארק כ-52 מיני פרפרים שונים מתוך 64 החיים באזור, בניהם:
* '''צבעוניים''' - זנב-סנונית נאה, זנב סנינית הלימון, צבעוני קשוט, צבעון שקוף
* **[[לבניניים]]** - לבנין הכרוב, לבנין הצנון, לבנין הרכפה, לבנין משויש, דרומי הצלף, ירוק-כנף מפוספס, ירוק-כנף טלוא, כתום-כנף המצילתיים, לימוני האשחר, צהבוני התלתן, הגרן הסנא
* '''נימפתיים''' - דנאית הדורה, נימפית החורשף, נימפית הסרפד, כיתמית ירושלים, כיתמית הבוצין, אֲצִילִית הַיַּעֲרָה, כתמית קליל
* '''סטיריות''' - אביבית משויישת, טבעית זוטית, סטירית פקוחה, חומית היבלית
* **[[כחליליים]]** - נחושתן החומעה, נחושתן הארכובית, כחלון הבלקן, כחלון האפון, כחלון האספסת, כחלון הקוטב, כחליל הרימון, כחליל השברק, כחליל מקושט, כחליל הגרניון, תכליל האזוב, כחליל הינבוט, כחליל הקטנית.
* **[[הספריתיים]]** - אפורית החלמית, אפורית הגלונית, אפורית מזרחית, ניקדית הורדיים, נחושת הנשרן, הספרית שחורה, הספרית הדוחן.

## ראו גם
* אגודת חובבי הפרפרים בישראל
* צפרות בישראל
* עמק הצבאים
* ארץ החרדונים

## קישורים חיצוניים
* פארק אגם הפרפרים באתר חברת קליל

## הערות שוליים

*פארק אגם הפרפרים
קטגוריה:כרמיאל
ניו פופ

**ניו פופ** (באנגלית: **New pop**; באופן מילולי: פופ חדש; לעיתים אף מוכר באופן מוגבל כ**מוזיקה חדשה** - **New music**) הוא תת-ז'אנר מוזיקלי בריטי של מוזיקת פופ ופוסט-פאנק בעל הגדרה רופפת, המורכב מאמנים שאפתניים שפעלו דרך גישת עשה זאת בעצמך וזכו להצלחה מסחרית בתחילת שנות ה-1980.

בין האמנים המזוהים עם הז'אנר ניתן למנות את The Human League, אורנג' ג'יוס  ו-ABC .

## אפיון
בתחילה, אמנים יצרו יצירות ניו פופ באופן לא מסחרי וניסיוניים. בנוסף לכך, מוזיקאי ניו פופ בדרך כלל היו בריטים אנדרוגינים, שרקדו עם שירם, שהיה בהם דגש של סינתיסייזרים ומכונות תופים. אמנים אלו מיזגו בין יצירות מוטאון והז'אנרים רוקבילי, סקא ורגאיי עם מקבצים אפריקאיים כדי ליצור "אבקה צולבת פורייה וסגנונית". העיתונאי הבריטי סיימון ריינולדס  ציין כי מוזיקה זו "כרוכה בניסיון מודע לגשר על ההפרדה בין פופ מתקדם לפופ המוני/מצעדי - חלוקה שקיימת מאז 1967, והיא גם, בגדול, בין בנים לבנות, בין מעמד הביניים למעמד הפועלים".

ז'אנר זה שימש באופן רופף כדי לתאר אמני סינת'-פופ כמו The Human League, אמני נשמה-דיסקו כמו ABC , אמני גל חדש כמו אלביס קוסטלו והפריטנדרס, אמני ג'אנגל פופ כמו אורנג' ג'יוס , וכוכבי MTV אמריקאים כמו מייקל ג'קסון. המשורר האמריקאי סטפן הולדן  כתב עבור הניו יורק טיימס כי הז'אנר עוסק יותר באמניה מאשר בסאונד שלהם. נערות וגברים מתבגרים שהתעייפו מהרוק המסורתי המונע על גיטרה "פאלית", אימצו את ניו פופ. כמו כן, ז'אנר זה החזיר לבמה את תקליט 7 אינץ' ותקליט 12 אינץ', וכן את פורמט הרדיו רוק מכוון אלבומים .

## לקריאה נוספת

* 
* 
* 
* Rimmer, Dave. *Like Punk Never Happened: Culture Club and the New Pop*. Faber and Faber, 2011, .


## הערות שוליים

קטגוריה:פופ
קטגוריה:שנות ה-1980 במוזיקה
טראוויס נלסון (שחקן)

**טראוויס נלסון** (באנגלית: **Travis Nelson**; נולד ב-8 בספטמבר 1990) הוא שחקן קנדי. הוא ידוע בתפקידו בתור ריילי רוסו בסדרה הקומית של פריים וידאו, "האגם"*.*

## ביוגרפיה
נלסון נולד ב-8 בספטמבר 1990 בפורט סנט ג'ון (אנ'), קולומביה הבריטית שבקנדה. 

## קריירה
הוא החל את קריירת המשחק שלו ב-2009, כשערך את הופעת הבכורה שלו במשחק בסדרת הדרמה "Wild Roses". 

בשנת 2010, נלסון ערך את הופעת הבכורה שלו בסרט העלילתי בסרט האימה *טאקר ודייל נגד הרשע*, בו גילם את צ'אק. באותה שנה ערך את הופעת הבכורה שלו בסרט הטלוויזיה "Meteor Storm", בה שיחק בתפקיד בראד.

בשנת 2013, נלסון הופיע בתור ברנדון הסנר בסדרת הרשת הנרטיבית "*Haunting Melissa"*,  וחזר על תפקידו בסרט מותחן האימה "Dark Hearts" משנת 2014. 

תפקיד הפריצה של נלסון הגיע ב-2019, כשהופיע בסרט הטלוויזיה הקומדיה הרומנטית *Mistletoe Magic*, בו גילם את מארק.  

בשנת 2020, נלסון כיכב עם סלסט דז'ארדינס בסרטי הטלוויזיה המותחנים *Obsession: Her Final Vengeance*,  *Obsession: Escaping My Ex*  *ואובססיה: Stalked by My Lover*, שבהם גילם את בלייק קולינס. 

עוד באותה שנה, שיחק נלסון בסדרה האינטרנטית "*I Am Syd Stone"*, בה שיחק בתפקיד הראשי בתור סיד סטון. כמו כן, באותה שנה, נלסון כיכב בסרט הטלוויזיה "*Homemade Christmas"* בתור קורט.

בשנת 2021 הופיע נלסון בתור אדי בסדרת דרמת הפשע "קלריס". באותה שנה, נלסון כיכב בסרט הטלוויזיה "*Secretly Santa"* עם אלישיה דיה יוסיפוביץ'. 

בשנת 2022, נלסון הופיע בתור תומאס בסרט הדרמה הקומדיה הרומנטית "Tehranto" לצדו של נוויד נגהבאן. באותה שנה, החל נלסון לגלם את ריילי, מושא האהבה של הדמות הראשית ג'סטין, בסדרה הקומית "האגם" ששודרה בפריים וידאו.

בשנת 2024 גילם את ג'וזף גרייסון בסדרת הדרמה והמסתורין "Murdoch Mysteries" ברשת הטלוויזיה "CBC".

בשנת 2025 שיחק בסרט המותחן הפסיכולוגי,"דייט קטלני" בתור קונור. 

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים להט"בים קנדים
קטגוריה:קנדים שנולדו ב-1990
אזור ציפורים בעל חשיבות

[ממוזער|250x250 פיקסלים|[עגור אפור|עגורים אפורים בעמק החולה]]
[ממוזער|250x250 פיקסלים|האי [סנואו היל (אי)|סנואו היל - אזור ציפורים בעל חשיבות]]
ממוזער|250x250 פיקסלים|פלמינגו בהודו
[ממוזער|250x250 פיקסלים|[שקנאי מצוי|שקנאים במאגר משמר השרון שבעמק חפר]]
[ממוזער|250x250 פיקסלים|מצפה הנשרים ב[גמלא (שמורת טבע)|גמלא שברמת הגולן]]
**אזור ציפורים בעל חשיבות** (באנגלית: **Important Bird and Biodiversity Area**, ובראשי תיבות: **IBA**) הוא אזור שהוגדר על ידי מערכת קריטריונים מוסכמים בינלאומיים כבעל חשיבות עולמית לשימור אוכלוסיות עופות. אזורי ציפורים בעלי חשיבות נקבעים ומפותחים על ידי BirdLife International, כשישנם יותר מ-13,000 כאלו ברחבי העולם.

לעיתים קרובות, אזורי ציפורים בעלי חשיבות כבר נמצאים בשטח מוגן קיים של המדינה, ולכן מוגנים על פי חקיקה לאומית. הכרה משפטית והגנה על אזורי ציפורים בעלי חשיבות שאינם בתוך שמורות טבע משתנות בין מדינה למדינה. לחלק מהמדינות יש אסטרטגיית שימור לאומית שלהם, בעוד שבאחרות אזורים אלה חסרי הגנה לחלוטין.

## היסטוריה
בשנת 1985, בעקבות בקשה ספציפית של הקהילה הכלכלית האירופית, ערך Birdlife International רשימה של אתרים מועדפים שיש להגן עליהם. ב-1989 פורסמה הרשימה של אתרים אלו באירופה.

תחילה היה השם הרשמי של אתר מסוג זה באנגלית Important Bird Area, ומכאן רשאי התיבות IBA, אך ב-2014 בקונגרס BirdLife העולמי שהתקיים בקנדה הוחלט לאמץ את השם ל-Important Bird and Biodiversity Area, מבלי לשנות את ראשי התיבות.

## בישראל
בישראל קיימים כ-16 אזורי ציפורים בעלי חשיבות (וכן, אזורים נוספים בשטחי הרשות הפלסטינית ורצועת עזה). חלקם מוגנים על ידי שמורות טבע וחלקם חולשים על פני שטחים פתוחים. השטח הכולל של אזורים אלה הוא כ-4,567 ק"מ רבוע, למעלה מחמישית משטח המדינה. כמו כן, הגורם השותף ל-BirdLife International בארץ הוא החברה להגנת הטבע.
* הערבה הדרומית והרי אילת
* הר צין והר הנגב
* הערבה הצפונית
* הנגב המערבי
* מדבר יהודה
* שפלת יהודה
* עמק חפר
* הכרמל
* רמות מנשה
* בקעת הירדן הצפונית
*עמק זבולון
* הכנרת וארץ כינרות
* עמק הירמוך
* רמת הגולן
* עמק החולה
* הר חרמון

## קישורים חיצוניים

## הערות שוליים

*
אילנית ערבית

**אילנית ערבית** (שם מדעי: *Hyla felixarabica*) היא מין מהסוג אילנית, השייך למשפחת האילניתיים, וחיה במזרח התיכון בשטחי ירדן, ערב הסעודית, תימן, סוריה, לבנון, וכן גם בישראל. מדענים מעריכים כי ישנן שתי אוכלוסיות נפרדות של מין זה - האחת בהרי תימן ובהרי עסיר של ערב הסעודית, והשנייה בישראל, סוריה, לבנון ובהרי ירדן.

בעבר, מדענים סברו כי האילנית הערבית הייתה תחת אותו המין ביחד עם האילנית המצויה, אך כיום, ההנחה הרווחת היא כי האילנית הערבית נפרדה מאוכלוסיית האילנית המצויה במזרח התיכון לפני כ-8.4 מיליון שנים, כאשר בקעת ים המלח נוצרה.

## לקריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 259–262

## קישורים חיצוניים

## הערות שוליים

קטגוריה:אילניות
קטגוריה:ארץ ישראל: דו-חיים
קטגוריה:בעלי חיים שתוארו ב-2010
ויליאם ורנר

**ויליאם ורנר** (באנגלית: **William Werner**) היה אתלט יהודי-אמריקאי, 4 פעמים ברציפות אלוף ארצות הברית באולם (1928–1931) בקפיצה לרוחק מהמקום.

## ביוגרפיה
ורנר התאמן במועדון האתלטיקה גרינווד, ניו יורק.

### 1928
#### אלוף ארצות הברית באולם
באליפות ארצות הברית באולם  שנערכה בניו יורק ב-25 בפברואר 1928 זכה במדליית זהב בקפיצה לרוחק מהמקום בתוצאה של 3.17 מטר.

### 1929
באליפות ארצות הברית באולם  שנערכה בניו יורק ב-23 בפברואר 1929 זכה במדליית זהב בפעם השנייה ברציפות בקפיצה לרוחק מהמקום בתוצאה של 3.20 מטר.
 
### 1930
באליפות ארצות הברית באולם  שנערכה בניו יורק ב-18 במרץ 1930 זכה במדליית זהב בפעם השלישית ברציפות בקפיצה לרוחק מהמקום בתוצאה של 3.28 מטר, לפני ליאו סקסטון מאוניברסיטת ג'ורג'טאון (3.20 מטר) וחברו לקבוצה הווארד אהל (3.16 מטר).

### 1931
באליפות ארצות הברית באולם  שנערכה בניו יורק ב-25 בפברואר 1931 זכה במדליית זהב בפעם הרביעית ברציפות בקפיצה לרוחק מהמקום בתוצאה של 3.30 מטר.

## קישורים חיצוניים
* Bob Wechsler, **Day by day in jewish sports history**, pages 56, 78 

## הערות שוליים

קטגוריה:אתלטים יהודים אמריקאים
קטגוריה:קופצים לרוחק אמריקאים
פלך ליפלנד

**פלך ליפלנד** היה גוברניה של האימפריה הרוסית, שבירתו ריגה. שטח הפלך היה 47,031 קמ"ר, ואוכלוסייתו מנתה 1,299,365 תושבים בזמן מפקד האוכלוסין ב-1897. הוא גבל בפלך אסטלנד בצפון, בפלך סנקט פטרבורג ,פלך פסקוב ופלך ויטבסק במזרח, בפלך קורלנד בדרום, ובמפרץ ריגה במערב. נכון לשנת 1897 פלך ליפלנד היה מחולק ל־9 אוייזדים. 

הפלך נוסד בשנת 1713 על שטחי ליבוניה, אשר נכבשו על ידי רוסיה משוודיה במהלך המלחמה הצפונית הגדולה. פלך ליפלנד התקיים באופן רשמי עד לסופה של האימפריה הרוסית ב־1917. בשנת 1917 הוא נכבש על ידי הצבא הגרמני במהלך מלחמת העולם הראשונה. בתום מלחמת העולם הראשונה, החלק הצפוני של הפלך נכלל בתחומי אסטוניה והחלק הדרומי - בתחומי לטביה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* ריגה (בירת הפלך)
* יורייב 
* פרנוב 
* ואלק 
* וולמאר
## קישורים חיצוניים

* אודות פלך ליפלנד באנציקלופדיה יהודית

## הערות שוליים

ליפלנד